Roar Flåthen

Roar Flåthen (født 15. januar 1950) er en norsk organisasjonsarbeider som 2007-2013 var leder for Landsorganisasjonen. Han ble innsatt som leder etter at Gerd-Liv Valla gikk av som leder etter den såkalte Valla-saken. Han ble formelt valgt som leder på LOs representantskapsmøte 17. april.

Flåthen er utdannet mekaniker og arbeidet ved Kongsberg Våpenfabrikk, før han ble klubbformann og forretningsfører i Kongsberg Jern og Metall. Han satt i forbundsstyret og landsstyret i Jern og Metall 1981–1988. Fra 1989 til 1992 var han distriktssekretær i Fellesforbundet i Buskerud. Deretter var han i nesten ti år hovedkasserer i Fellesforbundet, til han i 2001 ble valgt til 1. nestleder i LO. 

Flåthen er bror av tidligere sjef for Statens kartverk, Knut Flåthen.

Referanser

Eksterne lenker 
 
 
  CV
 

Norske fagforeningspersoner
Ledere for Landsorganisasjonen i Norge